钦定古今图书集成/理学汇编/字学典/第073卷 > 《曾惇石刻铺叙》 > 《太清楼续阁帖》
## 钦定古今图书集成/理学汇编/字学典/第073卷 > 《曾惇石刻铺叙》 > 《太清楼续阁帖》

“《续阁帖》十卷。元祐五年庚午，秘省乞以《淳化阁帖》所
未刊前代遗墨入石”，有旨从之。至徽宗建中靖国元
年辛巳八月工毕。历十一年，费缗一十五万乃成。模
写者待诏邵彰，上其事者秘书少监邓洵武孙谔也。
首卷晋唐帝后书；二卷、三卷悉王羲之书；四又羲之
暨其子操之等笔；五又所书《黄庭经》《乐毅论》《兰亭叙》
六。又其家《宝章集》七卷，乃晋索靖所书《月仪》，八则虞
世南、贺知章、柳公权帖，后则《无名人帖》，九则李怀琳
书、《嵇康绝交书》。末卷唐无名人所书《月仪》诸帖，多不
入此刻，盖徽宗朝碑方成，诸郡翻本，岁月在前，惟《鼎
帖》刊在绍兴，故得取以搀入卷帙。